cyanic-selkie/wikianc huggingface dataset:
Boris Iofan
Boris Mihailovitš Iofan (28. huhtikuuta (J: 16. huhtikuuta) 1891 Odessa – 11. maaliskuuta 1976 Moskova) oli neuvostoliittolainen arkkitehti. Hän valmistui vuonna 1916 Rooman Regio Istituto Superiore di Belle Artista.
Hänen ensimmäinen työnsä oli valtioeliitin parantola Barvihassa Moskovan alueella. Vuonna 1931 valmistui Moskovaan Iofanin suunnittelema Dom na naberežnoi eli ”rantakadun talo” (virallisesti Dom pravitelstva, ”hallituksen talo”), jossa on 505 asuntoa, kaksi teatteria ja kauppoja, ja jota pidetään stalinistisen arkkitehtuurin ikonina. Iofan voitti vuonna 1933 kilpailun Moskovan Neuvostojen palatsin suunnittelusta, joka oli tarkoitus rakentaa puretun Kristus Vapahtajan katedraalin paikalle, mutta joka jäi toteuttamatta. Iofanin suunnittelema Neuvostoliiton paviljonki Pariisin maailmannäyttelyssä 1937 voitti kultamitalin.
Hampi
thumb|[[Virupakshan temppeli]] Hampi on kylä Intiassa, Karnatakan osavaltion pohjoisosassa Tungabhadra-joen varrella. Se on kuuluisa Vijayanagaran valtakunnan samannimisen pääkaupungin raunioista. Hampi on luultavasti ollut paikassa jo ennen Vijanagaran kaupungin perustamista, ja se on edelleen merkittävä pyhiinvaelluskohde; etenkin Virupakshan temppelissä käy paljon uskovaisia ja matkailijoita. Muslimivalloittajien tuhottua Vijanagaran Hampi on jatkanut rauhallista elämäänsä.
Hampista on 353 kilometriä Bangaloreen ja 74 kilometriä lähimpään isoon kaupunkiin Bellaryyn. Alueella on pitkään harjoitettu pienimuotoista rautakaivostoimintaa.
Hampin monumenteista tuli Unescon maailmanperintökohde vuonna 1986. Niihin kuuluvat Virupakshan temppelialue, jossa on 120 metriä korkea torni ja Shivan, Pampan ja Bhuvaneswarin pyhätöt ja Vithalan temppelialue, yhdestä kivestä kaiverretut kivivaunut sekä kuninkaan vaakahuone.
Döda fallet
thumb|right|250px|Döda Fallet. Döda fallet on entinen Ragundajärvestä Indaljokeen laskenut koski Ragundan kunnassa, Ruotsin Jämtlandissa. Ennen kosken kuivumista se tunnettiin nimillä Gedungsen tai Storforsen, ja oli 35 metriä korkea, ollen samalla yksi Ruotsin suurimmista koskista.
Koski kuivui katastrofin seurauksena. Vesiväylällä harjoitettiin tukinuittoa, mutta voimakkaassa koskessa puutavara kärsi pahasti, joten se piti siirtää kosken ohi maitse. Vuonna 1793 Magnus Huss -niminen mies rupesi suunnittelemaan uittokanavan rakentamista kosken ohittamiseksi, ja varsinainen rakentaminen alkoi 1796. Sorainen maaperä kuitenkin kesti vettä heikosti. Kesäkuun 6. ja 7. päivän välisenä yönä 1796 kosken ja kanavan välinen sorakannas petti, ja koko järven vesi tyhjeni kanavan kautta neljässä tunnissa, aiheuttaen 15-metrisen hyökyaallon jokea alas. Veden aiheuttamista tuhoista huolimatta katastrofi ei kuitenkaan vaatinut kuolonuhreja.
Döda fallet on nykyisin luonnonsuojelualue, ja merkittävä paikallinen nähtävyys.
La Ceiba
La Ceiba on kaupunki Hondurasin pohjoisrannikolla Karibianmeren rannalla. Se on Atlántidan departementin pääkaupunki, ja siellä on 172 900 asukasta (2009). La Ceiba on Hondurasin neljänneksi suurin kaupunki.
Historia
thumb|left|225px|Väkeä La Ceiban rautatieasemalla 1910-luvulla. Hondurasin pohjoisrannikkoa asuttivat pitkään vain intiaanit. La Ceiban ensimmäiset ulkopuoliset asukkaat olivat garifunat, jotka saapuivat alueelle vuonna 1810. Olanchon alueelta alkoi tulla väkivaltaisuuksia karanneita ihmisiä 1828, ja espanjalaiset saapuivat 1846 sekä ranskalaiset 1857. Virallisesti kaupungiksi La Ceiba rekisteröitiin vuonna 1872, jolla nimellä asutuskeskusta oli jo kauan kutsuttu. Nimi tuli suuresta Ceiba-sukuun kuuluneesta lähellä rantaa kasvaneesta puusta, jota käytettiin kokoontumispaikkana.
La Ceiba alkoi todella kehittyä, kun Vaccarellon veljesten perustama Standard Fruit Company saapui kaupunkiin 1899. La Ceiba oli pitkään yrityksen päämaja, ja Standard rakennutti monet kaupungin merkittävimmistä rakennuksista ja infrastruktuurista. Standardin seuraaja Dole Food Company ja Chiquita ovat edelleen kaupungin merkittävimpiä työnantajia. 300px|thumb|right|La Ceiban karnevaalit 2011
FinnWars
FinnWars on Iceflake Studiosin kehittämä modifikaatio Battlefield 1942 ‑videopeliin. Modi sijoittuu suomalaisten toisen maailmansodan taisteluihin vuosina 1939–1945. Taisteluja käydään lumisissa ja kesäisissä maisemissa suomalaisin, venäläisin ja saksalaisin asein ja kalustoin läpi talvisodan, jatkosodan ja Lapin sodan. FinnWars eroaa Battlefield 1942:sta pelistä realistisuudellaan ja uusilla ominaisuuksillaan (esimerkiksi ammuspaketit ja uudet efektit).
6. joulukuuta 2015 Iceflake Studios julkisti joukkorahoitushankkeensa pelin standalone-julkaisua varten Indiegogossa.
Pelaaminen
thumb|Kuvakaappaus suomalaisten valikosta.|200px|right FinnWarsissa on pelimuotoina Battlefield 1942:sta tuttu conquest-pelimuoto, jossa tarkoituksena on saada vastapuolen ticketit nollille. Se onnistuu valtaamalla kentästä riippuen tietty määrä lippuja, jolloin vastapuolen ticketit alkavat laskea. Myös mahdollinen kaikkien lippujen valtaaminen johtaa toisen joukkueen häviämiseen. Toisena pelimuotona on muutamassa kentässä myös Battlefield 1942:sta tuttu objective-pelimuoto, jossa toisen osapuolen tehtävänä on tuhota toisen puolustama strategisesti tärkeä kohde, esimerkiksi rautatiesilta.
Lippujen valtaamiseen vaaditaan kentästä riippuen tietty määrä pelaajia. Kentässä voi mahdollisesti olla hyökkäävällä joukkueella pysyvä lippu, jota vastapuoli ei voi millään keinolla vallata.
FinnWarsissa jokaisella maalla on kuusi hahmoluokkaa, joiden aseistus vaihtelee, mutta periaate on sama. Modissa on myös muutama erikoishahmoluokka.
Kalustoa on yleisesti saatavilla kentästä riippuen lippujen läheisyydestä. Käytettävissä oleva kalusto sisältää muun muassa panssarivaunuja, veneitä ja lentokoneita. Muista Battlefield 1942 ‑modeista poiketen muun muassa panssarivaunulla ajaminen on entistä monimutkaisempaa ja realistisempaa. Panssarivaunulla eteneminen vaatii kahden napin samanaikaista painamista ja kääntäminen jompaakumpaa nappia painamalla. Ohjaus vaihtelee kulkuneuvosta riippuen.
Aseistus
Suomalaisten aseet
Ajoneuvot
Neuvostoliiton aseet
Calvin L. Rampton
pienoiskuva|Calvin L. Rampton Calvin Lewellyn Rampton (6. marraskuuta 1913 – 16. syyskuuta 2007) oli yhdysvaltalainen demokraattipoliitikko, joka toimi Utah'n osavaltion kuvernöörinä vuosina 1965–1977.
Rampton on tähän mennessä ainoa, joka on toiminut Utah'n kuvernöörinä kolme kautta.
Rampton syntyi Bountifulissa, Utah'ssa, ja meni 10. maaliskuuta 1940 naimisiin Lucybeth Cardonin kanssa. Pari sai neljä lasta. Rampton menehtyi syöpään Utah'ssa syyskuussa 2007.
Mikroblogi
Mikroblogi on blogi, johon kirjoitetaan vain lyhyitä tekstejä. Tyypillinen viestin mitta on korkeintaan 140 merkkiä. Mikroblogit ovat sosiaalisen median ilmiö: omalta mikroblogisivustoltaan voi halutessaan seurata muiden käyttäjien sivustoja. Mikroblogien käyttö on usein ilmaista, mutta ne voivat sisältää maksullisia lisäpalveluita. Käsitteenä mikroblogi on melko mukautuva, ja sillä onkin paljon yhtäläisyyksiä esimerkiksi liveblogien kanssa. Liveblogit ovat kuin mikroblogeja, mutta niiden päivitykset kertovat esimerkiksi juuri meneillään olevista tapahtumista ja blogien päivitysväli on todella lyhyt. Mikroblogi-käsitteen määrittely on vaikeaa, koska kyseessä on muuttuva ilmiö.
Historia
Mikroblogien edeltäjinä voidaan pitää tumblelogeja. Näistä varhaisin on Christian Neukirchenin Anarchaia. Tumblelogi on jotakin enemmän kuin vain linkkiblogi, mutta sisältää vähemmän tekstiä kuin tavallinen blogi. Vuoteen 2007 mennessä termi mikroblogi yleistyi. Yleistymiseen johtivat mikroblogipalveluiden, kuten Twitterin, suosion kasvu. Toukokuussa 2007 laskettiin olevan olemassa 111 mikroblogisivustoa.
On esitetty, että seuraava askel voisi olla nanobloggaus. Esimerkiksi Adocu oli palvelu, jossa voi lähettää vain yhden sanan mittaisia viestejä.
Mikroblogipalveluja
Google Wave oli vuonna 2009 julkistettu ryhmätyösovellus, joka keskittyi reaaliaikaiseen verkossa tapahtuvaan tiimityöskentelyyn. Palvelussa viestiketjut ja -objektit muodostivat ”aaltoja” eli kokonaisia viestiketjuja. Google Wave yhdisti sähköpostin, pikaviestimien, wikien, blogien, foorumien, pelien ja yhteistyön parhaita ominaisuuksia.
Google ilmoitti 22.11.2011 sulkevansa palvelun 30.4.2012. Ilmoituksen mukaan tammikuussa 2012 palvelu siirtyy read-only -tilaan, jolloin käyttäjillä on mahdollisuus tallentaa Wavet PDF-tiedostoiksi omalle koneelle. Wavet voi myös ladata avoimen lähdekoodin projekteihin Apache Wave tai Walkaround.
Identi.ca on avoimen lähdekoodin StatusNet-teknologiaan perustuva mikroblogisovellus, joka avattiin vuonna 2008. Se on toiminnallisuuksiltaan hyvin samanlainen kuin Twitter. Toisaalta Identi.cassa on myös toiminnallisuuksia, joita Twitter ei tarjoa, kuten esimerkiksi käyttäjäryhmät ja tägit. Tägejä voi lisätä viesteihin, muihin käyttäjiin tai omaan käyttäjätiliin. Identi.can pohjalla olevaa StatusNet -ohjelmistoa (joka tunnettiin aluksi nimellä Laconica) kehittää StatusNet inc. (aikaisemmin nimellä Control Yourself), joka myös ylläpitää Identi.ca -palvelua. StatusNet inc. avasi myöhemmin status.net -pilven, johon käyttäjät voivat perustaa omia StatusNet -mikroblogisivustojaan. StatusNet -ohjelmiston voi myös asentaa omalle sivustolle. StatusNet tukee OStatus -standardia, jonka avulla eri StatusNet -sivustojen ja muiden OStatus-sovellusten käyttäjät voivat tilata toisiensa päivityksiä tai liittyä muilla sivustoilla sijaitseviin käyttäjäryhmiin.
Plurk lanseerattiin myös vuonna 2008. Plurkin erikoisuuksia ovat aikajanan selaaminen horisontaalisesti eikä vertikaalisesti niin kuin muissa mikroblogipalveluissa ja tykkääminen Facebookin tapaan. Palvelussa käytetään määritteitä, jotka ovat väripohjaisia sanoja, joilla yleensä aloitetaan uusi viesti. Määritteet kertovat esimerkiksi mitä käyttäjä tuntee, ajattelee tai on tekemässä. Plurkissakin voi perustaa ryhmiä.
Twitter julkaistiin heinäkuussa 2006 ja sen käyttäjämäärä on kasvanut voimakkaasti. Huhtikuussa 2010 palvelulla oli 105 miljoonaa käyttäjää ja maaliskuussa 2011 sillä oli jo noin 200 miljoonaa käyttäjää. Twitterissä viestit eli tviitit (tweet) ovat korkeintaan 140 merkin mittaisia. Twitter on toiminnallisuuksiltaan yksinkertainen ja sillä on paljon aktiivisia käyttäjiä. Aktiivisuudesta johtuen tietotulva on suuri ja sen hallitseminen sekä hyötykäyttö on vaikeaa. Twitterissä voi myös uudelleentviitata (retweet) toisten käyttäjien tviittejä ja lähettää yksityisiä viestejä. Tviitteihin voi liittää avainsanoja (hashtag), joiden avulla virtaa voi suodattaa. Koska Twitterissä ei voi perustaa kanavia eri aiheisiin liittyvälle keskustelulle, voidaan avainsanoilla liittää viesteihin tunnisteita, joiden perusteella tiettyyn aiheeseen liittyvät viestit ovat helposti löydettävissä hakutoiminnon kautta.
On esitetty, ettei Twitter olisikaan mikroblogi. Voidaan sanoa, että Twitter on lähempänä keskustelufoorumia tai reaaliaikaista keskustelua kuin blogia, koska Twitterissä ei ole ”blogiposteja” tai ”blogikommentteja” vaan ainoastaan tviittejä. Twitter-kirjan alussa todetaan: “[Twitter] on eräänlainen uniikki yhdistelmä blogeja ja keskustelukanavia, sähköpostia ja pikaviestimiä.” Mikroblogi-termin ajantasaisuutta voikin pohtia: onko termi vanhentunut tai muistuttaako se lähinnä ”tilapäivitystä”?
Yammer lanseerattiin alun perin vuonna 2008 ja uudistettiin syyskuussa 2010. Se eroaa esimerkiksi Twitteristä siinä, että se on suunniteltu yritysten, yhteisöjen ja muiden ennalta määriteltyjen ryhmien sekä verkostojen sisäiseen käyttöön. Turvallisuus ja yksityisyys ovat sivustolla tärkeitä, ja entisten työntekijöiden poistaminen verkostosta on mahdollista deaktivoimalla käyttäjätili. Yammeria pystyy käyttämään selaimen lisäksi erillisellä tietokoneeseen tai mobiililaitteeseen ladattavalla ohjelmalla. Yammerissa voi perustaa yksityisiä tai julkisia ryhmiä, joissa pystyy työskentelemään pienemmissä ryhmissä verkoston sisällä. Työskentely oman verkoston ulkopuolisten henkilöiden kanssa on mahdollista luomalla ulkoinen verkosto. Yammerissa pystyy myös luomaan wikisivuja ja jakamaan tiedostoja, linkkejä ja kuvia työkavereille, ryhmille tai koko yritykselle. Myös yksityisten viestin lähettäminen yhdelle tai useammalle henkilölle on mahdollista. Yammer oli alun perin sukututkimussivusto Geni.comin sisäinen viestijärjestelmä, joka julkaistiin omaksi alustakseen 2008. Microsoft osti Yammerin 2012 1,2 miljardilla dollarilla. Se liitettiin Microsoftin Office-tuotteisiin ja kuuluu nykyisin Microsoft 365 -paketin yritystilauksiin.
Myös Socialcast on yritysten käyttöön tarkoitettu reaaliaikainen ryhmätyösovellus. Perusominaisuudet organisaatio saa käyttöönsä ilmaiseksi, mutta lisäominaisuuksista pitää maksaa.
Myös blogipalveluja, esimerkiksi Blogger ja Wordpress, voi käyttää mikroblogipalveluiden tapaan julkaisemalla vain lyhyitä blogikirjoituksia. Muillakin sosiaalisen median palveluilla on mikroblogien ominaisuuksia: esimerkiksi Facebookin etusivun käyttöliittymä muistuttaa hyvin paljon mikroblogisivustoja ja bisnesorientoitunut verkostoitumispalvelu LinkedIn on ottanut käyttöön tilapäivitykset, kuten myös MySpace ja Google+. Peruserona voidaan kuitenkin pitää sitä, että mikroblogeissa viestit ovat perusajatuksen mukaan kaikille käyttäjille julkisia ja verkostoitumispalveluissa viestit näkyvät vain julkaisijan omalle verkostolle. Toki mikroblogeissakin voi muuttaa asetuksia niin, että omat julkaisut näkyvät vain tietyille käyttäjille.
Suomalaisia mikroblogipalveluja
Jaikun perustivat Jyri Engeström ja Petteri Koponen vuonna 2006 ja se oli yksi ensimmäisiä mikroblogeja. Jaikua pystyi käyttämään internetselaimella, kännykkään ladattavalla ohjelmalla ja tekstiviestien kautta. Jaikussa viestit eli jaikut olivat korkeintaan 140 merkin mittaisia, mutta kommentit saivat olla pidempiäkin. Jaikulaiset saattoivat myös perustaa kanavia tietyn aiheen käsittelyä varten. Keväällä 2007 Jaikulla oli noin 40 000 käyttäjää.
Google osti Jaikun lokakuussa 2007, jonka jälkeen sen kehittäminen hidastui. Lopulta sen kehittäminen loppui kokonaan kun Google siirsi palvelun App Engine -alustalleen ja avasi sovellusmoottorin lähdekoodin. Tämän seurauksena tyytymättömät käyttäjät siirtyivät käyttämään muita palveluja, kuten Qaikua ja Twitteriä. 14.10.2011 Google ilmoitti sulkevansa palvelun 15.1.2012. Käyttäjillä tulee olemaan mahdollisuus tallentaa omat tietonsa Jaikusta.
Qaiku on Jaikun seuraaja ja sen nimi on kunnioitus edeltäjälleen. Sen kehitti suomalainen Rohea Oy vuonna 2009. Myös Qaikussa viestit ovat enintään 140 merkkiä pitkiä, mutta kommenttien pituutta ei ole rajoitettu. Qaikua voi käyttää selaimen lisäksi mobiilisti tai sähköpostilla. Palvelussa ollaan tarkkoja roskapostittajien toiminnasta, sillä ylläpidolla on oikeus poistaa roskapostittajat palvelusta kokonaan. Qaikua käytetään pääasiassa henkilökohtaisiin kuulumisiin tai osallistumalla keskusteluihin ajankohtaisista aiheista erilaisilla kanavilla. Qaikua voi myös käyttää pienen ryhmän tai järjestön tiedotuskanavana luomalla oman kanavan, jonne pääsevät vain kutsutut henkilöt. Qaikusta on saatavissa myös erillinen yritysversio, Organisaatio-Qaiku, joka on rajattu ainoastaan organisaation jäsenten käyttöön.
Sosiaalinen verkosto
Mikroblogeissa ihmisten on helppo seurata ystäviensä tekemisiä ja kertoa ystävilleen omia kuulumisiaan. Ystäviensä päivityksistä voi tilata ilmoituksen, ja erilaisilla lukijasovelluksilla päivityksiä voi lukea missä vain erilaisilla mobiililaitteilla. Lukijaohjelmat hakevat haluttuja RSS-syötteitä ja ilmoittavat edellisen haun jälkeen ilmestyneistä syötteistä.
Opiskelu ja opettaminen
Kun blogiviestit ovat lyhyitä, selailun kynnys on pienempi. Mikroblogeja selailemalla tieto tulee pienissä osissa, joka voi helpottaa tiedon omaksumista. Migroblogien viestit ovat myös tiiviitä ja niissä on pakko keskittyä olennaiseen. Oppilaan tai opiskelijan on helpompi osallistua aktiivisesti keskusteluun ja nostaa oma äänensä kuuluviin, kun viestit eivät edes voi olla pitkiä. Mikroblogeissa on linkkien avulla mahdollisuus jakaa kaikenlaista tietoa helposti ja nopeasti. Tämä mahdollistaa monipuolisen ja nopean tiedonvälityksen isojenkin ihmisjoukkojen kesken. Mikroblogit soveltuvat erityisesti tiedotuskanaviksi, palautteen antamiseen ja keskustelualustoiksi. Suuri etu muihin blogeihin verrattuna on mikroblogeissa "kannettava koko". Mikroblogeja on vaivatonta esimerkiksi selailla kännykällä ja päivittää tekstiviesteillä, ja usein niihin on omat sovelluksensakin. Mikroblogeissa myös ryhmän johtaja, esimerkiksi opettaja, on lähellä oppilaita ollessaan samassa vertaisverkossa kuin ryhmän muutkin jäsenet.
Yrityskäyttö
Yammer on hyvin menestynyt yritysmaailmaan sijoittuva mikroblogisovellus. Se sai yli kolme miljoonaa käyttäjää kolmessa vuodessa. Tällaisten yksityisten mikroblogien etuna yleisiin verrattuna on rajattu käyttäjäkunta. Mikroblogin välityksellä yritysten jäsenet voivat keskustella ja neuvotella keskenään. Mikroblogissa voi esimerkiksi kysyä neuvoa (kts. joukkoistaminen). Yritysmaailmassa myös Twitter on saavuttanut suosiota. Mikroblogisivuston saadessa huomiota sitä voi käyttää myös mainonnan väylänä, sillä se on ilmaista. Asiakaspalveluakin voi siirtää mikroblogiin.
Uutiskanava
Käyttäjät seuraavat ja päivittävät mikroblogejaan todella aktiivisesti. Tämän ansiosta isot uutiset kulkevat mikroblogien välityksellä paljon nopeammin, kuin esimerkiksi tv-uutiset, jotka ovat enemmän tai vähemmän sidoksissa lähetysajankohtaan. Kiinassa mikroblogit ovat askeleen edellä sensuuria ja välittävät tehokkaasti uutisia. Esimerkiksi Wenzhoun junaonnettomuudesta kirjoitettiin jopa 26 miljoonaa kommenttia viidessä päivässä. Viestejä tulee mikroblogeihin niin valtava määrä, etteivät viranomaiset ehdi niitä poistaa, ennen kuin osa kommenteista on tallennettu kuvakaappauksina. Wenzhoussa mikroblogiviestien takia laki, joka kielsi asianajajia ottamasta uhrien valituksia käsittelyyn ilman valtion lupaa, kumottiin.
Mainonta
Mikroblogeissa yritykset voivat herättää huomiota ja kiinnostusta kuluttajissa. Ilmaisena palveluna esimerkiksi Twitter tarjoaa edullisen mainoskanavan. Yritykset voivat käyttää mikroblogeja myös brändin rakentamiseen ja asiakaspalveluun. Poliitikot taas saavat vaalikampanjoihin edullisen väylän.
Smallville (3. tuotantokausi)
'''Smallvillen 3. tuotantokausikausi''' käynnistyi Yhdysvalloissa 1. lokakuuta 2003. 3. kausi sisältää 22 jaksoa. Yhdysvalloissa ensimmäisen kauden esitys päättyi 19. toukokuuta 2004.
Mikroblogi
Kritiikkiä
Mikroblogien suurimmat riskit ovat samat kuin tavallistenkin blogien. Hetken mielijohteesta tehtyjä päivityksiä on ehkä mahdotonta saada kokonaan internetistä pois. Mikroblogeissa myös perättömät huhut leviävät todella nopeasti. Henkilökohtaisten tietojen levittely saattaa myös johtaa ongelmiin jos tiedot päätyvät rikollisten haltuun.
Tapulikaupunki
Tapulikaupunki oli aikoinaan Ruotsin lakien mukaan kaupunki, jolla oli oikeus käydä ulkomaankauppaa. Ruotsin valtakunnan kaupungit jaettiin 1600-luvun alkupuolella tapuli­kaupunkeihin ja maakaupunkeihin. Tapulikaupungit jaettiin edelleen ensimmäisen ja toisen luokan tapulikaupunkeihin. Sekä ensimmäisen että toisen luokan tapuli­kaupunkien porvareilla oli oikeus aktiiviseen ulko­maan­kauppaan, toisin sanoen purjehtia ulko­maiden satamiin, mutta vain ensimmäisen luokan tapuli­kaupungeilla oli oikeus myös passiiviseen ulkomaan­kauppaan eli ulko­maiset kauppa­laivat saivat tulla niiden satamiin. Maa­kaupungeilla taas ei ollut lainkaan oikeutta ulko­maan­kauppaan.
Smallville (3. tuotantokausi)
Suomessa kausi kännyistyi 20. maaliskuuta 2005 ja sen esitys päättyi 14. elokuuta 2005
Karkotus
right|thumb|250px|Muuttunut Clark.
Juoni
Clark on muuttanut Metropoliseen ja pitää kädessään punaista kryptoniittisormusta. Clark viihtyy paikallisissa diskoissa ja sotkeutuu rikoksiin. Hän saa myös käskyn murtautua LuthorCorpiin.
Lex herää autiolla saarella, jonne on päätynyt myös toinen sekava mies. Todellisuudessa Lex on seonnut ja kuvittelee kaikenlaista. Lexin ollessa autiolla saarella, Smallvillessä järjestetään Lexin hautajaiset, johon osallistuu myös Lexin tuore vaimo.
Smallvillessä Clarkia kaipaavat vanhemmat ja erityisesti Lana. Chloe on saanut tietää Clarkin olinpaikan, mutta ei kerro sitä muille. Chloe lipsauttaa Lanalle tietävänsä Clarkin olin paikan ja Lana suuntaa Metropoliseen. Lana soittaa paikallisesta diskosta Clarkin vanhemmille ja Jonathan tulee hakemaan Clarkin kotiin. Sitä ennen Jonathan saa Clarkin biologiselta isältä erikoisvoimia taistellakseen Clarkia vastaan...
Jonathan käyttää saamiaan erikoisvoimia taistellakseen Clarkia vastaan. Taistelussa Clarkin pitämä punainen kryptoniittisormus hajoaa palasiksi ja Clark palaa entiselleen. Jonathan ja Clark tulevat palaavat takaisin Smallvilleen.
Lex palaa Lionelin luo Metropoliseen, jossa uhkaa aseella Lionelia. Lionel pyytää Morgania hankkimaan takaisin varastetun verinäytteen. Lex syyttää vaimoaan koneen putoamisesta ja he lähtevät uudelleen häämatkalle lentokoneella. Lex yrittää selvittää järjestikö Lionel vai Helen koneen maahansyöksyn.
Morgan tulee hakemaan Clarkilta Lionelilta varastamaa verinäytettä. Clarkilla ei ole enää verinäytettä ja Morgan vangitsee Clarkin vanhemmat. Clark antaa uuden verinäytteen Morganille ja he raahaavat Clarkin mukana. Morgan antaa Lionelille verinäytteen. Lionelin analyysi kertoo verinäytteen olevan sama, joka varastettiin. Morgan aikoo paljastaa Clarkin, mutta Clark ehtii ensin räjäyttämään muuttorekan. Lionel pitää Morgania huijarina...
Kummajainen
right|thumb|250px|Clark ottaa kiinni kryptoniittiluodin.
Tapulikaupunki
Muiden kaupunkien ulkomaan vienti ja tuonti kulki täysin tapulikaupunkien kautta. Hamina sai tapulioikeudet vuonna 1723, mutta koska Hamina luovutettiin Venäjälle Turun rauhassa 1743, siirrettiin Haminan tapulioikeudet Loviisalle. Vuosina 1765–1766 Suomi sai neljä uutta tapulikaupunkia: Kokkola, Oulu, Pori ja Vaasa. 1700-luvun lopulla ja 1800-luvulla ulkomaankauppa alkoi vapautua ja tapulioikeuksia jaettiin useimmille rannikkokaupungeille kuten myös harvinaisen pienikokoiselle Kaskisten kaupungille sekä joillekin sisämaan kaupungeille. Ero tapuli- ja maakaupunkien välillä poistettiin lopullisesti vuonna 1879.
Smallville (3. tuotantokausi)
Juoni
Clark huomaa, että joku metsästää ihmisiä ja tappajan seuraava kohde on Lex. Clark käyttää voimiaan pelastaakseen Lexin mutta joutuukin itse uhriksi kun tappaja saa tietää hänen heikkoutensa. Tappaja ampuu Clarkia kryptoniitti-luodilla, mutta Clark selviää vanhempiensa ripeällä toiminnalla.
Clark uneksii kun häntä vainoaa peloissaan oleva nuori tyttö, joka tarvitsee hänen apuaan. Clark saa tietää tytön olevan koomassa makaava naapurin tyttö, jota pidetään väkisin koomassa. Clark pyytää Lanan apua paljastaakseen totuuden, joka kuitenkin asettaa Lanan todella vaaraan. Lionel haluaa psykologisen arvioinnin Lexistä.
Clarkin voimat ovat epävireessä kun auringonpurkaus tapahtuu. Välillä voimat katoavat ja välillä ovat vahvempina. Smallvilleen saapuu Perry White - reportteri joka kiusaa erityisesti Clarkia. Perry uskoo Clarkilla olevan supervoimia, mutta lopulta toteaa että näki vaan juopuneena harhoja. Clark nostaa traktorin ja epävireessä olevien voimien takia se sentää kauemmas suoraan Perry Whiten eteen. Tämä väittää poliisille traktorin lentäneen taivaalta, mutta poliisi ei usko juopunutta Perrya.
Lanan isosetä, joka tuomittiin vaimonsa murhasta 40 vuotta sitten näyttää Lanalle kuvaa miehestä, jonka uskoo uskoo oikeasti tappaneensa hänen tätinsä. Lana järkyttyy kuvasta kun mies näyttää ihan Clarkilta. Mies on Jor-El ja Clarkin tutkimukset johdattavat hänet Kryptonian medaljonkin luo. Medaljonki sallii nähdä hänen pätkiä Jor-Elin menneisyydestä ja että elämä jonka Jor-El aloitti hänelle alkoi paljon ennen kuin hän saapui maapallolle. Samaan aikaan Lexin perheen historiaa käydään läpi.
Clark on epäilevä kun Lana äkkipäätä ihastuu toiseen opiskelijapoikaan ja alkaa käyttäytyä kapinallisesti, jonka lopuksi hän päätyy vankilaan. Clarkin epäilykset varmistuvat kun huomaa Lanan uudelle poikakaverilla olevan magneettisia voimia, joka voi siirtää kohteita ja uudistaa ihmisten tunteita. Clark yrittää vapauttaa Lanan paranormaalisesta kiinnikkeestä, joka kontrolloi häntä, Lana yrittää tappaa hänet. Samaan aikaan Lex huomaa Chloen olevan paneutunut Lionelin menneisyyteen ja yrittää saada häntä liittymään hänen isäänsä vastaan.
Lex paikallistaa Morgan Edgen ja saa hänet hyväksymään likaiset sopimukset Lionelin kanssa, mutta ennen kuin hän voi ottaa hallitusvallan, joku yrittää tappaa hänen kartanossaan. Hädin tuskin selvitessään, Lex karkaa ja kysyy Clarkilta apua. Kuitenkin kun Clark palaa kartanoon tutkiakseen hän ei löydä mitään olevan vialla. Clark alkaa epäillä tapahtuiko mitään sittenkään varsinkin kun Lionel kertoo Lexillä olevan psykoottinen tauko ja hänet on määrätty hoitoon.
Lex suunnittelee pakoa mielisairaalasta. Lex kokoaa kolme lurjusta houkuttelemaan Clarkia sairaalaan värvätäkseen hänet auttamaan pakoon sairaalasta kuultuaan Lionelilta että hän on määrännyt sähkösokkihoitoa pyyhkiäkseen hänen muistinsa. Kuitenkin suunnitelma menee vinoon kun lurjukset pettävät Lexin ja käyttävät kryptoniittia varastaakseen Clarkin voimat. Sillä aikaa Lana tapaa arvoituksellisen uuden muukalaisen sairaalassa.
Clark yrittää pysäyttää ryöstön, mutta väliaikaisesti sokeutuu kun hänen lämpökatse heijastuu takaisin silmäänsä kryptoniitin palasta. Pian Clark huomaa kehonsa kehittäneen superkuulon korvatakseen puuttuvan näkökyvyn. Kuitenkaan Clark ei osaa kontrolloida heti uutta kykyään.
Clark ja Lana yrittävät tappaa Chloen. Clark ja Lana yrittävät sotkea Chloen elämää tuntemattomasta syystä sen jälkeen kun he vastaanottavat mysteerisen sähköpostin Sommerholtin Instituutista. Clark ystävineen yrittävät löytää sähköpostien lähteen. Chloe löytää todisteen että sähköpostien lähettäjä on tehnyt mieli-kontrolli tutkimusta labrassa. He toteavat, että heidän täytyy tappaa käskystä saatuaan sähköpostin ja yrittävät estää kirjoittajaa. Myöhemmin Lana päättää vuokrata huoneiston kahvilan yläpuolelta Adamille vaikka hän tuntee Adamin piilottelevan jotain vaarallista menneisyydestään.
Pete on mukana katurallissa, jossa konnat uhkaavat hänen elämäänsä. Pete pyytää Clarkia käyttämään voimiaan ja pysäyttämään heidät. Raivostunut Pete asettaa Clarkin vaikeaan asemaan. Clarkin täytyy suunnitella tie pelastaakseen Pete ja suojellakseen salaisuuttaan. Samaan aikaa Jonathan alkaa kärsiä seuraamuksista Jor-Elin kanssa tekemästään sopimuksesta.
Clarkin on pakotettu käyttämään voimia Alician edessä, joka on uusi tyttö koulussa. Clark on yllättynyt saadessaan tietää että Alicialla on omanlaisia voimia itsellään. Kaksi kehittää sidoksen heidän salaisuutensa jakamisen välille, mutta asiat kääntyvät kolkoksi sen jälkeen kun Alicialle tulee pakkomielle Clarkin jakamisesta muiden kanssa - erityisesti Lanan. Toisaalla Lana kysyy Lexiä tutkimaan Adamia.
Sillä aikaa kun Clarkin isä odottaa leikkausta, Clark ystävystyy nuoren pojan, Garretin kanssa, jonka veli Vince kuoli maksahäiriöön. Kuitenkin kaikki ovat järkyttyneitä kun Vince palaa sairaalasta elävänä ja nähtävästi hyvin -ennen kuin hänen maksahäiriöt alkavat taas. Epätoivoiset yritykset hänen veljensä elossa, Garret sitoo itseensä Kryptoniitti pommiin ja muistuttaa että Vincenin täytyy saada Jonathanin maksa tai hän räjäyttää talon.
Clark vastaanottaa paniikkisen puhelun Lanalta ja kuulee pyssynlaukauksen ennen kuin linja menee mykäksi. Clarkin saapuessa Taloniin hölmistyneenä huomaakin Lanan olevan elossa ja voivan hyvin. Clark huomaa puhelun tulevan seuraavalta päivältä ja että Adam on se joka tulee ampumaan Lanaa. Clark pääsee Luthorcorpin labraan, jossa Adam on pidetty tallessa. Clark ja Lex löytävät henkilökunnan murhattuina ja epäilyt kohdistuvat Lionel Luthoriin.
Kun Jonathan Kent alkaa käyttäytyä kummalisesti sekä etääntyy perheestään, uskoo Clark biologisen isänäs Jor-Elin olevan yhteydessä Jonathaniin avaimen kautta. Clark menee luoliin vaatimaan Jor-Elin jättämään hänen isänsä ja hänen perheensä rauhaan, mutta myös Lionel Luthor ilmestyy luoliin ja yllättää Clarkin.
Lionel huomaa luolan seinässä olleen avaimen aukon ilmestyneen takaisin näkyviin ja hän alkaa liittää palasia yhteen mielessään -ja pian Lionel tapaakin toisen miljonäärin, Clarkin tuttavan Tr. Swanin.
Ja tällöin Lionelin todelliset syyt, miksi hän on niin kiinnostunut luolien salaisuuksista, tulevat päivän valoon. Toisaalla Lex joutuu välikäteen FBI:n ja Clarkin välillä Lexin yrittäessä saada omaa isäänsä kaltereiden taakse.
Chloe käy luvattomalla visiitillä Luthorcorpissa, missä hän hengittää vahingossa Kryptoniitti kaasua. Pian Chloe huomaakin kaasun antaneen hänelle ominaisuuden, että ihmiset vastaavat hänen mihin tahansa esittämiinsä kysymyksiin rehellisesti. Uuden kykynsä turvin Chloe yrittää saada totuuden Clarkista selville, joten hän suunnistaakin Clarkin vanhempien luokse kyselemään totuuksia.
Tällä välin Clark huomaa, että Chloen uudella kyvyllä on vakavia seuraamuksia. Clark yrittää löytää vasta-ainetta jolla poistaa kryptoniitti kaasun Chloesta ennen kuin hän saa totuuden Clarkista selville ja pahimmassa tapauksessa kuolee.
Lex haluaa takaisin seitsemän viikon aikaiset muistonsa, jotka pyyhkiytyivät hänen muististaan Belle Revessä (kausi 3, jakso 9) annettujen sähköshokkien ansiosta. Lex uskoo, että noihin muistoihin lukeutui raskauttava avaintekijä, joka liittyi hänen isänsä menneisyyteen ja voidakseen antaa nuo tiedot FBI:lle, Lex suostuu Tr. Garnerin (kausi 2, jakso 8) kokeelliseen hoito-ohjelmaan.
Clark kääntyy jopa Lionelin puoleen estääkseen Lexiä saamasta muistiaan takaisin, koska tuolloin Lex muistaisi myös totuuden Clarkista. Pian Clark itse joutuukin koekaniiniksi samanlaiseen toimenpiteeseen kuin Lex, kiitos Lionelin, joka haluaa näin selvittää kuka Clark Kent oikeasti on.
Kun Kiwatce intiaani Jeremiah Holdsclaw varastaa mystisen veitsen luolista, saa hän samanlaiset supervoimat mitä Clarkillakin on. Jeremiah uskoo näin olevansa legendaarinen Naman -mies, joka tuli tähdistä. Kuultuaan legendan kertovan, että tuolla mystisellä veitsellä voi tappaa jopa Namanin, yrittää Clark saada veitsen itselleen ennen kuin Jeremiah yrittää tappaa Lionelin, jonka Jeremiah uskoo olevan Namanin vihollinen.
Clark päättää vihdoinkin kertoa Lanalle totuuden itsestään, että he voisivat viimein olla yhdessä. Toisaalla kiero FBI-agentti kidnappaa Peten ja yrittää pakottaa tämän kertomaan totuuden Clark Kentin salaisuudesta. Lex on umpikujassa, ellei hän pysty antamaan FBI:lle 24 tunnin aikana todisteita isästään Lionelista, joilla hän voisi laittaa pysyvästi kaltereiden taakse. Mutta ratkaiseva apu tulee yllättävältä taholta.
Asiat Clarkin elämässä menevät pahemman kerran pois raiteiltaan, kun eräänä iltana hänen luokseen saapuu nuori nainen Kara, joka omaa supervoimia sekä väittää olevansa kotoisin Clarkin kotiplaneetalta Kryptonilta. Kara vaatii Clarkia lähtemään hänen mukaansa kotiin ja täyttämään kohtalon, joka heille on määrätty.
Neuvottomana Clark kääntyy vanhempiensa puoleen, mutta järkyttyy kun kuulee millaisen sopimuksen Jonathan on tehnyt Jor-Elin kanssa koskien Clarkia ja tämän tulevaisuutta.
Clarkin ja Lanan suhde kohtaa viimeisen käänteen, sekä Clarkin ja Lexin ystävyys menee katkolle. Turvatalo, johon Chloe ja hänen isänsä Gabe muuttavat Lionelin oikeudenkäynnin jälkeen, räjähtää taivaan tuuliin ja Lex juo myrkytettyä Brandyä.
Korsetti
pienoiskuva|Piirros korsetista 1800-luvulta Korsetti eli kureliivi on vartaloa muotoileva vaate, joka on valmistettu tukevasta kankaasta ja sitä muodossa pitävistä luista, jotka ovat nykyisin useimmin metallia tai muovia. Korsetti kiristetään nyörityksen avulla, joka on yleensä selkäpuolella. Korsettien etupuolella on usein plansetti, eli pukemista helpottavat luihin kiinnitetyt hakaset. Alun perin korsetit toimivat alusvaatteina, mutta nykyään niitä valmistetaan myös päällysvaatteiksi. Suurin osa korseteista oli ja on tarkoitettu naisten käyttöön, mutta myös miehet ovat käyttäneet korsetteja solakoittavana ja ryhtiä tukevana alusvaatteena.
Historia
Korsetteja käytettiin jo antiikin Kreikan aikana. Euroopassa pukeuduttiin 1300–1500-luvuilla tiukkaan räätälöityyn vartaloon.
Varsinainen kureliivi kehittyi ensimmäisenä 1500-1600-luvun Espanjassa, missä korsettia kutsutaan nimellä vasquine. Muoti levisi sieltä Italiaan ja Ranskaan sekä Englantiin. Korsetti oli aluksi aristokraattinen muoti.
Korsetteja alettiin neuloa koneellisesti 1800-luvun alussa. Siitä tuli arkipäiväinen vaatekappale ylellisyystuotteen sijaan. 1830-luvulla ihannevyötärö oli ampiais- tai hämähäkkivyötärö. Se on niin kapea, että sen ympäri yltää kahden käden sormin. Korsetin kiristäminen tarpeeksi tiukaksi oli mahdollista uuden keksinnön, metallisten nyörinreikien, ansiosta. Kumilankoja sisältävät ”hygieeniset korsetit” tulivat käyttöön 1860-luvulla. Näitäkään korsetteja ei juuri voinut pestä, nimestään huolimatta. Samaan aikaan ilmestyivät myyntiin ensimmäiset värilliset satiinikorsetit – mustat, punaiset ja harmaat.
1880-luvulla ihannevyötärönmitta oli 33 senttiä. Korsettiin pukeuduttiin jo aamulla ja korsettia piti kiristää muutaman tunnin välein, kunnes vartalo on iltaan mennessä halutun muotoinen.
Heti 1900-luvun alussa tietoisuuteen tuli myös ilmiö kuremaksa, koska kureliivit ja vaatteet sidottiin ahtaalle aiheuttaen maksan epämuodostuman. 1920-luvulla vartalon naiselliset piirteet unohtuivat vähitellen, rintoja latistettiin, lantiota korostettiin ja vyötärö jätettiin huomiotta. Muotiin tuli suora linja ja poikamainen muoti. Vetoketju keksittiin myös 1930-luvulla, joka lisäsi liivien käyttömukavuutta.
Miesten korsetit
1800-luvun alkupuolella muotitietoiset herrasmiehet käyttivät korsetteja, tavoitteena hoikka ja elegantti S-mallinen vartalo. Korsettia käyttäviä miehiä alettiin pilkkaamaan 1800-luvun puolivälissä, kun korsettien käyttö miesten keskuudessa meni pois muodista. Esimerkiksi ratsuväensotilaat kuitenkin käyttivät selän tukena nahasta tehtyä korsettia. Yhdenlaista miesten korsettia kutsuttiinkin sotilaalliselta kalskahtavalla nimellä ”Marlboro”.
Korsettifetissi
Transvestiitit ja sadomasokistit vaikuttivat 1800-luvulla osittain huonoon maineeseen. Viktoriaanisena aikana ihmiset kuvasivat eroottisia roolileikkejä, joissa ”tuhmat” nyöritettiin tiukkoihin korsetteihin. Nämä ­kertomukset loivat erotiikan ja fetisismin osaltaan korsetin ympärille.
Muunnelmat
Korsetti voi olla niin sanottu vyötärökorsetti, jolloin se muokkaa vain vyötäröä, tai se voi ulottua rintojen yli ja alas lantiolle, jolloin se tukee ja muotoilee kehoa enemmän. Käytössä oli 1900-luvun alussa malleja, jotka ylsivät jopa reisille. Nämä korsetit eivät kuitenkaan olleet alas asti luitettuja.
Historian aikana on ollut monenlaisia korsettityyppejä. Haluttu vyötärön kapeus, siluetti, vyötärölinjan paikka ja ylävartalon muoto ovat muuttuneet muodin mukaan ja näihin kaikkiin on voitu vaikuttaa eri tavoin leikatuilla ja luitetuilla korseteilla. 1700-luvulla käytetyt korsetit asettivat vyötärön melko alas ja ne olivat kokonaan luitettuja. Myöhemmin luiden määrä vaihteli ja suurimmassa osassa korseteista oli luita 15–30 kappaletta korsetista ja käyttäjän koosta riippuen. 1900-luvun alussa esiteltiin uudenlainen niin sanottu S-korsetti, joka työnsi naisen rinnan eteen ja takamuksen taakse synnyttäen S-kirjainta muistuttavan sivusiluetin. S-korsetin tarkoitus oli olla terveellinen ja muodikas vaihtoehto aiemmalle viktoriaanisen tyylin korsetille, mutta siitäkin tuli naisille väline saada entistäkin kapeampi vyötärö.
Skolioosikorsetti
Korsettia käytetään myös skolioosin hoitomuotona. Skolioosikorsetti poikkeaa sikäli tavallisesta korsetista, että se on suunniteltu ainoastaan sairauden hoitoon.
Vartalon muokkaus korsetin avulla
Korsetilla ei saa aikaan hetkessä dramaattisen kapeaa vyötäröä; sellaisen saavuttaminen vie aikaa. Kuitenkin jo ensimmäisellä käyttökerralla korsetilla voi henkilöstä riippuen pienentää vyötäröä kymmenisen senttiä. Vyötärö muuttuu myös kapeamman näköiseksi edestä ja takaa katsottuna, sillä vyötärön muoto muuttuu korsetissa soikeasta pyöreämmäksi. Vyötärön jatkuvaa ja tuloshakuista muokkausta korsetin avulla kutsutaan englanniksi nimellä tight-lacing. Tight-lacingissä tavoitteena on saavuttaa yhä kapeampi vyötärö vaihtamalla korsetti ajan myötä yhä pienemmäksi. Jotkut tight-lacingin harrastajat käyttävät korsettia jopa 23 tuntia vuorokaudessa ja riisuvat sen vain peseytymisen ja selkälihasten kunnon ylläpitämiseen tarvittavan voimistelun ajaksi. Pienivyötäröisin nykyisin elävä ihminen on Cathie Jung, jonka vyötärön ympärysmitta korsetissa on noin 38 cm.
Korsetti sopii myös monille selkäkivuista kärsiville ja tukee hyvin rintoja. Tästä on etua suuririntaisille naisille, jotka voivat saada rintojensa vuoksi lihaskipuja. Korsetti myös pakottaa pitämään selän suorana, joten se sopii hyvin istumatyötä tekeville. Toisaalta korsetin käyttäminen rajoittaa keskivartalon liikkuvuutta sekä taipumisen että kiertymisen suhteen.
Korsetti on tärkeä osa monissa eri pukeutumistyyleissä. Monet gootit pitävät usein erilaisia korsetteja ja korseletteja. Korsetteja myös valmistetaan nykyään useista eri materiaaleista ja monia eri malleja. Korsettia käytetään nykyään myös ilta- tai juhlapuvun kanssa erilaisissa juhlavissa tilaisuuksissa, kuten häissä ja opiskelijoiden vanhojen tansseissa.
Terveys
Yleisen harhaluulon mukaan korsetti olisi vahingollinen, jopa vaarallinen. Tämä ei kuitenkaan nykyaikana pidä paikkaansa jos korsetti on suunniteltu mukautumaan käyttäjän omiin linjoihin. Korsetti ei koskaan saisi sattua päällä vaan käyttöön täytyy totutella vähitellen ja omaa vartaloaan täytyy kuunnella. Kiristykseen tottuminen on hyvin yksilöllistä riippuen esimerkiksi iästä ja synnynnäisestä ruumiinrakenteesta. Korsetin käyttöä ei kuitenkaan suositella aloittamaan hyvin nuorena.
Korseletti
Korsetiksi kutsutaan usein virheellisesti mahdollisesti muoviluilla luitettuja korsetin näköisiä mutta vartaloa tuskin lainkaan muokkaavia vaatekappaleita. Sanaa "korsetti" tulisi käyttää ainoastaan vartalon tukemiseen ja muokkaukseen tarkoitetuista, tietyt ominaisuudet omaavista, vaatekappaleista. Koristekäyttöön tarkoitetuista, korsetin mallisista, alusvaatteista tulisi käyttää nimitystä "korseletti".
Rakenne
Korsetin tukiosia kutsutaan materiaalista riippumatta luiksi. Useimpien korsettien edessä on plansetti eli jäykkä luupari.
Korsetissa käytetään yleisimmin teräsluuta sen tukevan rakenteen vuoksi. Taipumattomuutensa vuoksi teräsluu tosin soveltuu huonosti kaartuviin saumoihin, joihin käytetään yleisimmin niin kutsuttua spiraaliluuta tai synteettistä valaanluuta. Menneille vuosisadoille tyypillisen aidon valaanluun käyttöä ei enää harjoiteta sen huonon saatavuuden ja valaanpyynnin eettisen arveluttavuuden vuoksi. Korsetissa on luita yleensä vähintään kymmenen, joskin korsetin malli ja käyttäjän koko vaikuttavat asiaan. Korsetissa saattaa olla jopa useita kymmeniä luita.
Eräissä historiallisissa korsettimalleissa käytettiin luina varpukimppuja. Näissä korseteissa oli tavanomaista paljon enemmän luukujia varpukimppujen suhteellisen heikkouden vuoksi.
Korsetti on henkilökohtainen, kantajansa muotojen mukaan muovautuva vaate. Korsetin antamista sovitettavaksi muille kuin käyttäjälle ei suositella, sillä jatkuva uudestaan mukautuminen heikentää korsetin ompeleita ja kangasta.
HMS Hurricane (H06)
HMS Hurricane (viirinumero H06) oli Britannian kuninkaallisen laivaston H-luokan hävittäjä toisessa maailmansodassa.
Valmistus
Brasilian hallitus tilasi 1938 aluksen nimellä Japarua Vickers Armstrongilta Barrow-in-Furnessista, missä köli laskettiin 3. kesäkuuta telakkanumerolla 742. Britannian hallitus lunasti 4. syyskuuta 1939 aluksen, joka laskettiin vesille 29. syyskuuta nimellä HMS Hurricane ja otettiin palvelukseen 21. kesäkuuta 1940.
Palvelus
Palvelukseen otettaessa alus liitettiin Kotilaivaston 9. hävittäjälaivueeseen. Heinäkuussa se aloitti laivueen mukana saattueiden suojaamisen. Alus suojasi 5. elokuuta HMS Harvesterin, HMS Havelockin ja HMS Highlanderin kanssa Liverpoolista Irlannin meren poikki saattueen WS2, mistä se erkani 7. elokuuta HMS Emeraldin sekä laivueensa hävittäjien kanssa palaten Clydeen. Alus suojasi 3. lokakuuta laivueensa mukana Irlannin meren poikki saattueen WS2A, mistä se erkani 9. lokakuuta palaten Clydeen.
Aluksen miehistö määrättiin 29. huhtikuuta avustamaan Atlantilla uponneen SS City of Nagpurin miehistön pelastamisessa. Alukselle nousi seuraavana päivänä yli 400 pelastettua, jotka se laski 1. toukokuuta maihin Greenockissa. Alukseen osui ilmahyökkäyksessä pommi sen ollessa Gladstonen telakan kupeessa Liverpoolissa. Pommi läpäisi kannen ja räjähti aluksen rungon sisässä, mikä aiheutti voimakkaan vuodon sekä pahoja rakenteellisia vaurioita. Miehistö kärsi kuitenkin ainoastaan vähän tappioita. Vaurioitunut alus siirrettiin Bistonin telakalle, missä vauriot tutkittiin. Se siirrettiin 15. toukokuuta Liverpoolissa telakalle korjattavaksi.
Telakalla olleen aluksen miehistö siirrettiin HMS Lamertonille. Joulukuussa alus palasi palvelukseen Chathamissa aloittaen korjauksen jälkeiset koeajot. Alus määrättiin johtoalukseksi 1. brittiläiseen saattajaryhmään. Hurricane liittyi tammikuussa 1942 ryhmäänsä aloittaen läntisen reitin alaisuudessa saattuepalveluksen. Ryhmän muut alukset olivat hävittäjät HMS Rockingham ja HMS Watchman sekä korvetit HMS Anchusa, HMS Dahlia, HMS Wallflower ja HMS Meadowsweet.
Vuoden 1942 aikana alus suojasi ryhmineen seuraavia saattueita:
Vuoden 1943 aikana alus suojasi ryhmineen seuraavia saattueita:
Hurricanen suojatessa ryhmineen saattuetta HX230 Saksan laivaston sukellusvene U-305 havaitsi 27. maaliskuuta saattueen. Sukellusvene kuului sukellusveneryhmä Seewolfiin, joka hyökkäsi seuraavana päivänä saattueen kimppuun sukellusveneryhmä Seeteufelin kanssa. Saksan laivaston esikunta keskeytti hyökkäyksen 29. maaliskuuta, kun 34 sukellusvenettä oli saanut upotettua ainoastaan yhden kauppalaivan.
Kesäkuussa alus siirrettiin saattajaryhmästä sukellusveneidentorjuntaan Biskajanlahdelle Kuninkaallisten ilmavoimien kanssa toteutettuun yhteisoperaatioon. Alus siirtyi operaation vuoksi Plymouthiin, jossa se liittyi HMCS Iroquoisin, HMCS Athabaskanin ja ORP Orkanin muodostamaan osastoon operaatioihin Seslu ja Musketry. Elokuussa alus siirrettiin takaisin saattajaryhmäänsä, joka oli siirretty suojaamaan Gibraltarille matkaavia Italian maihinnousuihin liittyviä saattueita. Alus suojasi 17. elokuuta HMS Wandererin ja HMS Wallflowerin kanssa saattuetta OG92/KMS4, joka sai 22. elokuuta sukellusvenevaroituksen. Alus osallistui Wandererin ja Wallflowerin upottaman sukellusvene U-523 miehistön pelastamiseen. Alus erkani saattueesta 30. elokuuta Gibraltarilla. Alus suojasi ryhmän mukana useita Gibraltarille matkaavia saattueita.
Alus suojasi 15. joulukuuta HMS Glenarmin kanssa Gibraltarilta Liverpooliin saattueen OS62/KMS36, mistä se erkani 22. joulukuuta liittyen Yhdysvaltain laivaston saattuetukialus USS Card johtamaan osastoon tuhotakseen saksalaiset saarronmurtajat Orsonon ja Alsteruferin. Alukseen osui 23. joulukuuta sukellusvene U-415:n laukaisema akustinen torpedo, joka tuhosi sen perän ja surmasi kolme miehistönjäsentä. Hurricane saatiin pysymään pahoista vaurioista huolimatta pinnalla. Aluksen miehistö siirrettiin 25. joulukuuta Glenarmille, minkä jälkeen maista saadun käskyn mukaisesti Watchman torpedoi aluksen.
Equites singulares
Equites singulares oli Rooman keisarin henkivartiokaartin ratsuväki. Trajanus perusti osaston korvaamaan Galban perustaman germaanikaartin. Kaarti saattoi keisaria taistelukentällä, mutta muuten se palveli vain Roomassa. Kaartia johti kaksi tribuunia. Konstantinus Suuri lakkautti kaartin ja lahjoitti toisen sen kasarmeista kirkolle joka rakensi sen alueelle Lateraanikirkon.
Hiroshiman yliopisto
Hiroshiman yliopisto (広島大学) sijaitsee Higashihiroshiman ja Hiroshiman kaupungeissa. Yliopisto perustettiin vuonna 1929 useiden kansallisten oppilaitosten sulautumisen myötä.
FS L'Hermitte (1867)
L'Hermitte oli Ranskan laivaston vuonna 1867 vesillelaskettu puurunkoinen Limier-luokan 1. luokan aviso.
Valmistus
Alus tilattiin Brestin laivastontelakalta ja sen köli laskettiin 1864. Alus laskettiin vesille 4. heinäkuuta 1867 ja se liitettiin laivastoon 16. kesäkuuta 1870.
Palvelus
L'Hermitte poistettiin alusluettelosta 7. joulukuuta 1874.
Merja Kiviranta
Merja Kiviranta (s. 1. lokakuuta 1977 Oulainen) on suomalainen triathlonisti. Hän on ammatiltaan ravitsemusterapeutti, TtM.
Heinätorin puisto
Sijainti
Puistoa rajaavat Torikatu, Heinätorinkatu, Kirkkokatu ja Limingankatu, joka puiston kohdalla on katkaistu moottoriajoneuvoliikenteeltä. Limingankadun puolella puistoa rajaa arkkitehti Wolmar Westlingin suunnittelema Heinätorin koulu, joka on valmistunut vuonna 1875. Heinätorinkadun puolella on leikkikenttäalue. Puiston halkaisevat diagonaalisesti käytävät, joiden leikkauksessa puiston keskellä on suihkulähde.
Historiaa
Heinätorille rakennettiin Oulun ensimmäisen vesijohtosuunnitelman mukaisesti arkkitehti Viktor J. Sucksdorffin suunnittelema vesisäiliö vuonna 1902. Vesisäiliön toiminta jatkui 1920-luvun loppuun, mutta vesijohtoverkon laajenemisen myötä vedenjakelupaikan tarve väheni. Torni purettiin vuonna 1937. Puistoksi aukio istutettiin vuonna 1915.
Istutukset
Johan W. Miesmaan suunnitelmien mukaisesti puiston reunoille istutettiin vuonna 1915 puistolehmuksia, mutta varsinainen puistoalue oli perunapeltona vuosina 1918–1923, kunnes se nurmetettiin. 1950-luvulla puistoon istutettiin poppeleita ja vuonna 1965 istutuksia uusittiin, samalla kun leikkikenttää laajennettiin. Kun puistoa uudistettiin vuosina 2006–2007, kesäkukkaistutuksia lisättiin. Puistossa on lehmusten ja poppeleiden ohella hopeakuusia, vaahteroita ja venäjänomenapuita. Kukka- ja pensasistutuksiin kuuluvat verenpisara ja unkarinsyreeni.
Columbo
right|thumb|150px|Columbolla on koira, jolle ei keksinyt sen kummempaa nimeä kuin ”koira”. Columbo on yhdysvaltalainen television rikossarja, jonka loivat Richard Levinson ja William Link. Pilottielokuva lähetettiin vuonna 1968. Sarjaa esitettiin säännöllisesti Yhdysvalloissa vuosina 1971–1978 ja satunnaisesti 1989–2003. Peter Falk esitti sarjan pääroolissa komisario Columboa, Los Angelesin poliisin henkirikoksiin erikoistunutta rikostutkijaa.